**HAKUOHJEET KAUDELLE 2020 - ULKOMAISET URHEILIJAT SM-OIKEUDET   
2006 JA AIEMMIN SYNTYNEET**

Halutessaan osallistua Suomen mestaruuskilpailuihin on Suomessa **pysyvästi asuvan** ulkomaalaisen urheilijan (käytännössä hänen seuransa) 30.11.2019 klo 24 mennessä:

- toimitettava Suomen Urheiluliittoon hakemus, josta käy myös ilmi, mitä seuraa hän aikoo edustaa;

- toimitettava hakemuslomakkeen liitteenä selvitys niistä perusteista, joiden nojalla Suomessa asumista voidaan pitää luonteeltaan pysyvänä järjestelynä.

- maksettava SM-kilpailuoikeuksien rekisteröintimaksu **500 euroa** Suomen Urheiluliiton pankkitilille **FI54 8000 1300 8822 15, mikäli on Suomessa asumisensa aikana saavuttanut tätä edellyttävän tuloksen.**

- liitettävä pysyvää asumista koskeva **kotipaikkatodistus** anomukseen. Maistraatin antamasta todistuksesta tulee käydä ilmi pysyvän asumisen alkamisajankohta sekä sen jälkeen toteutuneet seuraavat osoitteet asumisaikoineen. Tälle hakukierrokselle osallistuminen edellyttää, että pysyvä asuminen Suomessa on alkanut 1.1.2019 tai sitä aikaisemmin.

Kun edellä mainitut toimenpiteet on suoritettu, ja jos asumista koskeva selvitys täyttää edustussääntöjen tarkoittamat edellytykset, SUL:n järjestövaliokunta myöntää SM -kilpailuoikeudet astumaan voimaan 1.1.2020.

Hakemuksen liitteenä tulee olla urheilijan, joka on saavuttanut Suomessa asumisensa aikana ulkoradoilla vähintään:

**M/N sarjoissa vähintään 5 pisteen,**

**M/N 22/19 sarjoissa vähintään 3 pisteen tuloksen tai**

**M/N 17-sarjojen vähintään 2 pisteen tuloksen**

osalta myös tosite rekisteröintimaksun suorittamisesta.

Jos urheilija on ilmoittamassa rekisteröintimaksun alaisesta seurasiirrosta ja samanaikaisesti vastaanottava seura on hakemassa hänelle SM-kilpailuoikeuksia, kohtuullistetaan seuran osalle tulevaa kokonaismaksua perimällä SM-oikeuksista vain puolet.

*Huom! Rekisteröintimaksua ei tarvitse suorittaa, jos ulkomaalainen urheilija ei ole Suomessa asumisensa aikana saavuttanut miesten/naisten tai mies/naisjuniorien 22-19-17-sarjoissa henkilökohtaisessa lajissa vähintään edellä mainittua tulosta.* ***Hakemus SM -lupaa varten on kuitenkin aina jätettävä!***

Niin kauan kun ulkomaalainen Suomessa asuva ja SUL:n alaisessa seurassa urheileva nuori **kuuluu 13-sarjaan tai on sitä nuorempi, hän ei vielä tarvitse yllä mainittua SM -lupaa, vaan voi vapaasti edustaa seuraansa** **SM-viestien 15-sarjassa** mestaruuskilpailusääntöjen mukaisesti.

**Myönnetyt SM -kilpailuoikeudet pysyvät voimassa niin kauan kuin vakituinen asuminen ja muut edellytetyt olosuhteet säilyvät, paitsi mikäli urheilija kuluvalla tai tätä edeltävänä vuonna:**  
A) edustaa tai on edustanut maata, jonka kansalainen hän on, IAAF:n tai tämä alueen (Area) arvokilpailuissa.  
B) on kilpailut maan, jonka kansalainen hän on, yleisen sarjan mestaruuskilpailuissa.  
Muutos astuu voimaan 1.1.2020 siten, että 2020 on ensimmäinen vuosi jonka aikainen kilpaileminen kohtien A ja B mukaisesti huomioidaan.

Huom ! Kaksoiskansalaisella, jolla toinen kansalaisuus on suomen kansalaisuus, on aina oikeus osallistua Suomen mestaruuskilpailuihin.

Lomakkeet:

**ULKOMAALAISEN URHEILIJAN SM -KILPAILUOIKEUDET**